Lophura ignita

Lophura ignita ialah spesies burung tanah besar dalam genus Lophura keluarga Phasianidae; ia didapati di pulau-pulau Bangka, Belitung dan Borneo.

Terdapat empat kelompok spesies ini iaitu Lophura ignita ignita, Lophura ignita nobilis, dan Lophura ignita macartneyi. Spesies Lophura rufa pernah dikenali sebagai subspesies di bawah spesies ini atau Lophura ignita rufa sebelum dipisahkan menjadi spesies berasingan untuk populasi di Semenanjung Melayu.

Ia spesies yang dilindungi di bawah Akta Perlindungan Hidupan Liar 1972/Akta Pemuliharaan Hidupan Liar 2010.

 Peristilahan 
Nama pegar () dipakai di Perak dan Johor untuk spesies Lophura rufa; 

 Ciri-ciri 
Ayam pegar dikenali warga tempatan kerana daging kulit keras berwarna biru nila yang menutupi mukanya seperti topeng manakala bagi orang luar pula ayam pegar dikenali kerana bulu sejemput di bahagian belakang selangka ayam pegar jantan yang semacam api marak berwarna merah berlatarkan bulu biru kehitaman. Mata ayam pegar berwarna merah dan berparuh warna pucat. Ayam pegar bersaiz antara 55 sm sehingga 70 sm panjang, dengan panjang ekor 15-30 sm. Berat badannya antara 1.6 kg hingga 2.6 kg. Ayam pegar jantan bersaiz lebih besar daripada ayam pegar betina. Spesies ini mempunyai warna bulu yang berbeza mengikut jantinanya. Ayam pegar jantan mempunyai jambul kembang yang cantik dan berambu pada bahagian atasnya manakala jambul ayam pegar betina lebih mengucup dan mempunyai rambu dihujungnya. Ayam pegar jantan lazimnya berbulu pelepah biru hitam berkilat seperti baldu menutupi tubuhnya dan mempunyai bulu sejemput di belakangnya yang berwarna merah manakala ayam pegar betina pula lazimnya mempunyai bulu pelepah berwarna perang membaluti tubuhnya dan jaluran pendek putih hitam di dadanya.

Perbezaan Ayam Pegar jantan
 L. i. ignita dan L. i. nobilis mempunyai ekor bulu pelepah tengah yang berwarna perang, berkaki kelabu pucat, warna bulu pelepah belakang badannya berwarna perang, bersayap perang di hujungnya dan mempunyai bulu pelepah dada berwarna perang kehitaman. 
 L. i. macartneyi mempunyai ekor bulu pelepah tengah yang berwarna putih melepak, berkaki kelabu pucat dan berbintik putih hitam di dadanya

Perbezaan Ayam Pegar betina
 L. i. ignita dan L. i. nobilis mempunyai ekor bulu pelepah berwarna perang kehitaman, berkaki kelabu pucat, dan bertompok putih di dada. 
 L. i. macartneyi mempunyai ekor bulu pelepah tengah yang berwarna putih melepak, berkaki kelabu pucat dan berbintik putih hitam di dadanya

Ayam pegar menghasilkan bunyi mendecit-decit bernada tinggi pada awalnya dan bernada rendah perlahan seperti ada sesuatu yang melekat di kerongkong diakhirnya.Crested Fireback Pheasant Voice


 Tabiat 

 Pemakanan 
Ayam pegar bersifat omnivor yang memakan bijirin seperti padi, daun pucuk muda, buah-buahan dan haiwan-haiwan kecil seperti cacing dan siput.

 Pembiakan 
Pada musim mengawan, corak bulu ayam pegar jantan akan bertukar menjadi lebih menarik seperti baldu biru kehitam-hitaman yang berkilat. Warna biru nila kulit muka ayam pegar jantan akan tampak lebih menyerlah dan akan dikembangkan pada musim mengawan bagi menarik perhatian pasangan.  Ayam pegar bersifat monogami dan setia kepada pasangannya.Bornean Crested Fowl 

Ayam pegar akan mula bertelur selepas usianya 2 tahun ke atas. Telur ayam pegar berwarna putih kekuningan. Sebanyak 4-8 telur akan dieramkan sehingga beberapa minggu pada bulan Mei (L. i. ignita) dan April (L. rufa) pada satu-satu masa. Anak ayam pegar mempunyai bulu coklat berbelang kehitaman di bahagian atas dan kelabu putih di bahagian bawah.Ayam Pegar, Zoo Kemaman-PERHILITAN (2014)

Habitat
Ayam pegar ditemukan di hutan tanah pamah kawasan rendah kurang daripada 1000 meter kecuali hutan paya gambut di Malaysia dan Indonesia. Ia lebih menyukai kawasan yang berhutan tebal bersemak dan mengelak padang rumput yang lapang yang terdedah dengan bahaya. Ancaman utama ayam pegar adalah kemusnahan habitatnya di hutan yang dilapangkan menjadi ladang pertanian dan pemburuan haram bagi dijadikan haiwan peliharaan ekzotik.Crested Peafowl, Beauty of Birds

 L. i. ignita dikesan tinggal di dalam hutan di bahagian Borneo selatan (Kalimantan, Indonesia) dan Pulau Bangka, Indonesia.
 L. i. nobilis dikesan tinggal di dalam hutan Borneo utara (Sarawak dan Sabah, Malaysia)Lophura ignita nobilis.
 L. i. macartneyi dikesan tinggal di dalam hutan BorneoBornean Fireback (Delacour's).

Pengelasan Spesies
 Lophura ignita ignita, Ayam Pegar Borneo Kenit (Lesser Bornean Crested Fireback)Shaw.(1798).Lophura ignita ignita)Bornean Crested Fireback 
 Lophura ignita nobilis, Ayam Pegar Borneo Besar (Greater Bornean Crested Fireback)Sclater,P.L.(1863).Lophura ignita nobilisGreater Bornean Crested Fireback
 Lophura ignita macartneyi, Delacour's Crested FirebackTemminck.(1813).Lophura ignita macartneyi

Kebudayaan Tersirat
Ayam pegar telah menjadi haiwan yang terdapat dalam pepatah Bahasa Melayu, "Harapkan pegar, pegar makan padi." (.هارڤكن ڤڬر، ڤڬر ماكن ڤادي).Johardi, I.(2014) Harapkan pegar bukan pagar Maksud pepatah ini ialah harapan yang diletakkan pada bahu seseorang tetapi akhirnya orang itu pula yang merosakkan.Muhammad, D. (2015) Harapkan pagar, pagar makan padi Perbincangan sama ada subjek yang dimaksudkan adalah pagar ataupun Ayam Pegar ini masih dalam perdebatan dan kajian berterusan.Khidmat Nasihat (Sastera) Dewan Bahasa Pustaka
Harapkan Pagar Bukan Harapkan Ayam Pegar

 Rujukan 

Pautan luar
 Ayam Pegar di Jabatan Haiwan Liar Malaysia - PDF. 
 BirdLife Species Factsheet
 IUCN Red List
 Red Data Book 

pegar
Kategori: Lophura